Kasjoeneuttertjies met pistasieneut-mascarpone-kaas | SARIE
Kasjoeneuttertjies met pistasieneut-mascarpone-kaas	deur Barbara Joubert
Dis soos ŉ neutefees – tertjies met kasjoeneute en fyngekapte pistasieneut wat met mascarpone-kaas gemeng word.
110 g (110 ml) botter, in blokkies gesny
Verhit oond tot 180 °C. Plaas meel en botter in voedselverwerker en meng tot dit soos broodkrummels lyk. Voeg strooisuiker by en meng weer. Voeg water by en meng tot deeg vorm. Haal uit en maak toe met kleefplastiek. Plaas in yskas vir sowat 30 minute. Rol deeg uit op meelbestrooide oppervlak. Voer ses gesmeerde losboomquiche- pannetjies van sowat 10 cm uit met deeg. Plaas ’n stuk bakpapier in elke tertjie en vul met droë bone. Plaas pannetjies op ’n bakplaat. Sit in oond en bak sowat 10 minute. Haal uit en verwyder papier en bone. Vul met die volgende vulsel.
120 g (127 ml) botter
120 g (140 ml) strooisuiker
60 g (110 ml) koekmeel
200 g kasjoeneute (sien bl. 36)
Room botter en suiker tot glad en romerig in voedselverwerker. Klits eiergele een vir een by. Voeg koekmeel by en meng goed. Kap helfte van neute fyn en voeg by meelmengsel in voedselverwerker. Verdeel vulsel tussen pannetjies. Verdeel res van heel neute bo-op tertjies en sprinkel met klein bietjie strooisuiker. Plaas terug in oond en bak verder vir nog sowat 20 minute tot vulsel gestol is. Sit warm voor saam met pere en pistasieneutmascarpone- kaas.
As jy nie van kasjoeneute hou nie, kan jy dit met amandels vervang.
Meng bestanddele goed en hou in yskas tot benodig.